פינחס וולף

הרב ד"ר פינחס וולף (Pinchas Benedict Wolf; כ"ד באדר א' ה'תרל"ה, 1 במרץ 1875, קלן – ד' באלול ה'תשכ"ח, 28 באוגוסט 1968, פתח תקווה) היה רבם של קלן וחבל הריין, ולאחר מכן רב קהילת מקור חיים בפתח תקווה, מחבר פירוש ה"דיוקים" על התורה וספר משלי וספרים נוספים.

== ביוגרפיה ==
נולד ב-1875 בעיר קלן בגרמניה לרב זאב וולף, מייסד הקהילה האורתודוקסית הנפרדת "תלמוד תורה" בקלן. בגיל 18 נשלח ללמוד בבית המדרש לרבנים בברלין אצל רבי דוד צבי הופמן, ובמקביל למד שפות שמיות באוניברסיטת ברלין. לאחר מכן למד מספר שנים אצל הרב אביעזרי זליג אוירבך בהלברשטאדט, שאף השיא לו מאוחר יותר את בתו הלנה (הינדלא). הוסמך להוראה בידי רד"צ הופמן, הרב הירש מהמבורג והרב זאב פיילכנפלד מפוזן. בשנת 1901, החליף את הרב נחמיה אנטון נובל, שמילא את מקום אביו כרב קהילת "תלמוד תורה" בקלן וכעת עבר לקניגסברג. עם הכנסו לתפקיד, הקים את "האיגוד למען האינטרסים היהודיים בחבל הריין", שסיפק את צורכי עשרות הקהילות הקטנות באזור. יחד עם הרב עמנואל קרליבך, ייסד את הגימנסיה היהודית יבנה, ואף לימד בה. בשנת 1936 עלה לארץ ישראל וקבע את מושבו בפתח תקווה, שם מונה לרבה של קהילת "מקור חיים" ליוצאי גרמניה. בתפקיד זה כיהן עד לפטירתו בשנת 1968. מילא את מקומו הרב אהרן בייפוס (נפטר בה'תשע"ג).

לכבוד הגיעו לגיל 90 הקימה קהילת מקור חיים ספרייה תורנית לכבודו והיא נחנכה בכ"ד באדר א' ה'תשכ"ה. הספרייה, המכילה אלפי ספרי קודש המקיפים את הספרות התורנית היסודית, נחשבת לאחת הספריות התורניות החשובות בפתח תקווה.
מצבת הרב וולף ב[[בית הקברות סגולה בפתח תקווה]]

עיריית פתח תקווה קראה על שמו רחוב בשכונת כפר גנים.

==חיבוריו==
חיבוריו יצאו לאור בידי "הקרן להוצאת כתבי הרב וולף", שעברה לאחר מכן לחסות מכון הברמן למחקרי ספרות.
* סדרת דיוקים על התורה ה"כ (ירושלים: הקרן להוצאת כתבי הרב וולף, תשי"ז–תשל"ח; מהדורה שנייה תשנ"ב). הכרכים על ספרי בראשית ושמות יצאו לאור בחייו, והשאר לאחר פטירתו. פירוש זה כולל הערות קצרות על התורה, שפעמים רבות מתמקדות בדיוק במילות התורה. שיטתו היא מזיגה של שיטת רש"ר הירש ושל שיטת המלבי"ם. כדרך רבני אשכנז, הרב וולף עושה שימוש רב בכללי פיסוק טעמי המקרא על מנת להגיע לפירוש הנכון בפסוקים, לדעתו, והוא ראה בכך כלי פרשני חשוב. (; ; ; )
* בית פנחס: חידושי הלכה (פתח תקווה: קהילת מקור חיים, תשכ"ט). נלקט ע"פ כתבי ידו בידי בנו לאחר פטירתו.
* דיוקים על ספר משלי (לוד: הקרן להוצאת כתבי הרב וולף ומכון הברמן למחקרי ספרות, תשמ"ז)
* אבני כיס (ירושלים, תשע"ג) – חידושים ומאמרים ממחברות שהכין וממקורות נוספים שהו"ל נכדו יצחק בן אביעזרי וולף. ()
* נברשת הילנה (ירושלים: התחיה, תשי"ח) – חוברת שהוציא לזכר אשתו, ובה מחקרים במקרא.

== משפחתו ==
נשא את הלנה (נפטרה בה'תשי"ח), בתו של הרב אביעזרי זליג אויערבך, ולהם שמונה ילדים:
* זאב
* אביעזרי זליג
* יוכבד - ניהלה בית ספר לילדים מפגרים בירושלים
* יוסף אברהם - מייסד סמינר הרב וולף בבני ברק
* אהרן
* לאה - נישאה לישראל פויכטונגר שתרגם את כתבי חמיו הרב וולף מגרמנית
* ישראל מנחם (עמנואל)
* צבי בנימין - מנהל בסמינר הרב וולף בבני ברק

== לקריאה נוספת ==
* נתן רפאל אויערבך, שמרי משמרת הקדש, פלדהיים תש"ע, עמ' 591–575.
*גשרים נמתחים: על פני ים התקופה הסוער / אהרן וולף; כתבה נכדתו: מיכל אגסי. ירושלים, בהוצאת מיכל אגסי, תשס"ד.

== קישורים חיצוניים ==
* 
* ד"ר שמעון גולדמן, [http://jpress.org.il/Olive/APA/NLI_heb/SharedView.Article.aspx?href=HZH%2F1945%2F03%2F09&id=Ar00506&sk=EDA3D101 הרב ד"ר פנחס וולף: ליובלו השבעים], הצופה, 9 במרץ 1945, עמ' 5
* [http://jpress.org.il/Olive/APA/NLI_heb/SharedView.Article.aspx?href=SHAR%2F1945%2F03%2F15&id=Ar00404&sk=0A834B7B הרב ד"ר פנחס וולף שליט"א - בן שבעים], שערים, 15 במרץ 1945, עמ' 3
* הרב ד"ר משה אויארבך (גיסו), [http://jpress.org.il/Olive/APA/NLI_heb/SharedView.Article.aspx?href=HZH%2F1955%2F03%2F17&id=Ar00302&sk=B1730061 הרב ד"ר פנחס וולף - לגבורות], הצופה, 17 במרץ 1955, עמ' 3
* ישראל אידלמן, [http://jpress.org.il/Olive/APA/NLI_heb/SharedView.Article.aspx?href=SHAR%2F1955%2F03%2F22&id=Ar00302&sk=44D287B9 הרב ד"ר פנחס וולף שליט"א לגבורות: מתוך דברים שנאמרו במסיבה], שערים, 22 במרץ 1955, עמ' 3
* ד"ר שמעון גולדמן, [http://jpress.org.il/Olive/APA/NLI_heb/SharedView.Article.aspx?href=SHAR%2F1960%2F04%2F01&id=Ar00502&sk=91567051 הרב ד"ר פנחס וולף שליט"א - בן פ"ה], שערים, 1 באפריל 1960, עמ' 5
* ד"ר שמעון גולדמן, [http://jpress.org.il/Olive/APA/NLI_heb/SharedView.Article.aspx?href=HZH%2F1965%2F03%2F01&id=Ar00205&sk=AF008B65 הרב ד"ר פנחס וולף - ליובלו התשעים], הצופה, 1 במרץ 1965, עמ' 2
* רפאל יצחק לנגה, [http://jpress.org.il/Olive/APA/NLI_heb/SharedView.Article.aspx?href=HZH%2F1965%2F03%2F08&id=Ar00210&sk=0F077B58 המנהיג לדוגמה], הצופה, 8 במרץ 1965, עמ' 2
* [http://jpress.org.il/Olive/APA/NLI_heb/SharedView.Article.aspx?href=HZH%2F1968%2F08%2F29&id=Ar00302&sk=D494A272 הרב פנחס וולף ז"ל למנוחות], הצופה, 29 באוגוסט 1968, עמ' 3
* [http://jpress.org.il/Olive/APA/NLI_heb/SharedView.Article.aspx?href=MAR%2F1968%2F08%2F29&id=Ar01116&sk=8BD98E58 נפטר הרב פ. וולף], מעריב, 29 באוגוסט 1968, עמ' 11
* [http://jpress.org.il/Olive/APA/NLI_heb/SharedView.Article.aspx?href=AHR%2F1968%2F08%2F30&id=Ar01309&sk=58DF1D8E הרב ד"ר פנחס וולף - למנוחות], על המשמר, 30 באוגוסט 1968, עמ' 13
* רפאל יצחק א. לנגה, [http://jpress.org.il/Olive/APA/NLI_heb/SharedView.Article.aspx?href=HZH%2F1968%2F09%2F03&id=Ar00500&sk=9074D47A הרב ד"ר פ. וולף: שבעה לפטירתו], הצופה, 3 בספטמבר 1968, עמ' 5
* [http://petah-tikva.rishonim.org.il/colonystory/story/?itemId=5708&parent=0 הרב פנחס וולף זצ"ל], באתר "מוזיאון ראשון לתולדות פתח-תקווה".
* 

==הערות שוליים==

קטגוריה:בוגרי בית המדרש לרבנים בברלין
קטגוריה:משפחת צבי בנימין אוירבך
קטגוריה:פתח תקווה: רבנים
קטגוריה:כפר גנים: אישים
קטגוריה:קלן: אישים
קטגוריה:ישראלים ילידי גרמניה
קטגוריה:אנשי העלייה החמישית
קטגוריה:ישראלים שנולדו ב-1875
קטגוריה:ישראלים שנפטרו ב-1968
קטגוריה:אישים הקבורים בבית הקברות סגולה